Document ID: /roh_data/filtered/fineweb-2-filterrobots_roh.jsonl.gz/58545

Scolastas e scolasts restan per regla per blers onns fidaivels a lur job. Passa 80% dad els instrueschan era anc suenter 5 onns da lavur. Tuttina chalan blers da dar scola oravant tut en il decurs dals emprims onns en scola. La raschun: il job cumpiglia dapli lavur che quai ch’ins po pensar.
En questa episoda dat Dario Molinaro in’invista en tut quella lavur durant ses emprim onn sco scolast a la scola primara da Sent. Vinavant raquinta Riccarda Caduff, che dat scola gia dapi 8 onns, co ch’ins sa surviver ils emprims onns sco scolasta e pertge ch’ella envida regularmain scolastas futuras da la Scola auta da pedagogia dal Grischun a lavurar cun ella.